**NATURKAMERATENE**

**2017 / 2018**



**Naturkameratene i år er: Helene, Idun, Eila, Ellie, Alexander og Liam**

**Hei foreldre av Naturkamerater!**

Fortsatt virker skolestarten fjern, men etter hvert som høsten skrider fram, begynner det å synke inn at tida på Fosnaheim synger på de siste versene. I den forbindelse har vi prøvd å sette i system hva vi bør ha kontroll på i løpet av året. Vi har etter beste evne prøvd å tydeliggjøre våre intensjoner med treninga. Hvis noe er uklart, eller hvis dere som foreldre er uenige i våre strategier, vil vi gjerne ha tilbakemelding slik at vi kan endre kurs.

###

###

###

###

###

###

###

###

###

###

###

###

### **Hva trener vi på fram mot sommeren?**

### **Vi trener på å rekke opp handa og vente på tur.** Respekt for andre når noen har ordet.

### **Vi trener på å ta ansvar for at kroppen får nok mat**. Om ikke altfor lenge har vi sjøl ansvaret for å få i oss nok mat for at kroppen skal orke en lang dag. De voksne trener derfor på å ikke spørre hvor mye som er igjen i matboksen, men heller gjøre naturkameratene oppmerksom på at de sjøl kan kjenne etter, og ta ansvaret for at egen kropp får det bra.

### **Vi trener på å tørke oss sjøl når vi har vært på do.**

### **Vi trener på å kle på oss sjøl raskt og effektivt når vi er i garderoben**. Når ikke alle friminuttene varer like lenge som storefri, er det viktig ikke bare å kle på seg sjøl, men å gjøre det radig. Slik kommer man seg ut og får lekt seg litt og ikke bare er halvveis ute når klokka ringer inn igjen.

 I forbindelse med påkledning, lar vi naturkameratene kjenne på temperaturen ute fra dag til dag. De får selv vurdere hva de mener er mest hensiktsmessig å ha på seg! Vi voksne kan tipse og veilede, men ønsker at barna får god trening i å ta egne valg før de går over i neste epoke hvor oppfølginga i garderoben ikke er så tett. Mange av naturkameratene har fra dag til dag gjort en avtale med foreldrene om hva som er fornuftig å ha på, og det fungerer svært godt.

 Hvis noen allikevel vil at vi skal styre klesvalget, gi beskjed til de voksne.

Vi ønsker også at naturkameratenes mellomhyller i garderoben **KUN** rommer det de evt. skal benytte den aktuelle dagen. Slik blir mestringsfølelsen for naturkameraten som på egenhånd kan finne fram og kle seg, styrket.

### **Vi trener på å gjøre oppgaven vi har begynt med, helt ferdig.** Tegninga, perleriet, spillet. Og ikke minst, vi rydder opp etter oss, og legger på plass når vi er ferdige.

### **Vi trener på å holde orden i egne ting.** Vi holder orden på vår egen garderobeplass.

### **Vi signerer egne verker.** ( I samråd med skolen har vi i barnehage blitt oppfordret til å trene på hverdagsaktiviteter og selvstendighet, framfor abc og 4+3. Et konkret ønske har derimot vært å ha god kjennskap til eget navnebilde. Kjenne igjen dine bokstaver i andre tekster, navne egne tegninger o.l. Vi har derfor valgt å ha et stort fokus på selvstendighet, kjennskap til eget navnebilde og spilledager. Vi kommer til å jobbe grundig med spill som gir telletrening f.eks. spill som har bank, der vi skal gi og få tilbake rett sum penger. Ord/lydspill, der vi overfører lyd til bokstav.)

**Naturkamerater 2017-2018**

**Vi har en del ulike ting vi ønsker å jobbe med gjennom året. Mye kommer som en naturlig del av dagen, andre ting er mer avhengig av å plottes inn i planen. Men nøyaktig når det kommer på planen, er ikke alltid så lett å si. Derfor nøyer vi oss med grovskisser over hva vi ønsker å jobbe med gjennom de ulike månedene, også får vær og andre ytre faktorer påvirke oss.**

**Velge følgebok**

Vi leter opp ei bok, som vi kan lese fra litt nå og da på tur, for å øve opp konsentrasjonen, sitte i ro, høre etter, forstå sammenhengen i en historie som stykkes opp.

**Turleder**

På omgang ha ansvaret for å lede gruppa trygt på tur.

**Snakke om månedsplan.**

Barns medvirkning, forutsigbarhet

**Diskutere naturkamerat-plan**

Alle skal ha mulighet til å medvirke til planen, å gjennomgå planen skaper forutsigbarhet, samt at vi tidlig kan begynne å snakke om faste innslag, som overnatting.

**Spill-tid**

Jobbe målrettet med å lære oss ulike spill, regler, bank, taktikk

**Matte-lek, inne og ute**

Antall, former og mengder, også i forhold til for eksempel matlaging

**Språk-lek, inne og ute**

Bokstaver og ord, rim og regler.

|  |  |
| --- | --- |
| Oktober | Vi begynner å dra på turer når vi er ferdige på Nøst, starter med turleder, samt følgebok til samling  |
| November | Mye av det vi har startet med i oktober, fortsetter. I tillegg starter vi opp med språk-lek. |
| Desember | I desember får naturkameratene en pause, det blir nok med juleforberedelser. |

|  |  |
| --- | --- |
| Januar | I januar fortsetter mange av de etter hvert faste punktene og turdager,Avrunding av språklek hvis vi ikke rakk det i oktober, og over til matte-lek. Disse temaene vil vi i tillegg være fleksible og ta i bruk ellers i hverdagen ved ønske eller passende anledning, men naturkamerat-klubben er en passende arena å introdusere slike aktiviteter i. |
| Februar | Vi begynner med spilledager, i tillegg til de faste aktivitetene. |
| Mars | Nå har vi, hvis alt har gått etter planen, vært gjennom alle aktivitetene vi ønsker å være innom ila. året. Mars brukes til å fortsette med det vante, en del tid går med til påskeforberedelser.Vi lager fuglekasse. |
| April | Vi kommer til å ta fram igjen det vi har likt best å holde på gjennom året, være seg spill-dager eller språksprell. |
| Mai | Vi er mer på tur nå som våren er i full anmarsj, og bruker en del tid på 17. Mai-forberedelser. Hurra! |
| Juni | Lavvouker, overnatting og avslutning av naturkameratene |